Folketingets Ombudsmand

Folketingets Ombudsmand er en ombudsmann for Danmarks offentlige forvaltning, som er valgt av Folketinget. Ombudsmannsinstitusjonen ble opprettet i 1954 med den svenske Justitieombudsmannen som forbilde.

Den første ombudsmannen, Stephan Hurwitz, ble valgt den 29. mars 1955. Den nåværende ombudsmannen er () Niels Fenger, som tiltrådte stillingen den 1. desember 2019.

 Hjemmelsgrunnlag 
Hjemmelsgrunnlaget for ombudsmannen er Grunnlovens § 55, som skal oppfattes som en formålsparagraf.Garde, Jens, Jensen, Jørgen Albæk, Jensen, Orla Friis, Madsen, Helle Bødker, Revsbech, Karsten. Forvaltningsret. Almindelige emner, Jurist- og Økonomiforbundets forlag, 2009, pp. 449 Da det er en formålsparagraf er det nødvendig med utdypende lovgivning. Den gjeldende ombudsmannsloven er fra 1997. Den utvider ombudsmannens kompetanseområde til også å omfatte områder som kommunene og regionene (dengang amtene). Imidlertid levner ombudsmannsloven rom for at den til enhver tid sittende ombudsmann kan utfylle rollen på dennes foretrukne måte.Garde et al, 2009: 451

 Folketinget 
Ombudsmannens forhold til Folketinget er tosidet. På den ene side er denne fullstendig uavhengig, men på den annen side skal denne velges og avskjediges av samme. Dette kalles for personell avhengighet. Det forventes i egenskap av uavhengigheten at ombudsmannen er politisk nøytral,Garde et al, 2009: 453 hvilket vil si at denne ikke lar seg «bruke» av de forskjellige grupperingene i Folketinget til diverse politiske formål.

 Kompetanse og inkompetanse 
Ombudsmannen har kompetanse til å uttale seg om alle forvaltningens institusjoner, det være seg kommunene, regionene eller statsforvaltningen. Innenfor forvaltningsrett skjelnes det mellom ombudsmannens kompetanse og inkompetanse.

 Kompetanse 
Kompetansen er hjemlet ved lov. Som allerede nevnt har ombudsmannen kompetanse til å uttale seg om forhold i forvaltningen, det vil si kommune, region og stat. Videre har han rett til å uttale seg om ministre i deres rolle som forvaltningssjefer samt andre deler av et ministeriums departement. Videre har denne kompetanse overfor nevnder som treffer avgjørelser om tvister mellom private, men hvor det dominerende er administrative forhold.

 Inkompetanse 
Ombudsmannen er derimot inkompetent overfor Folketinget og dennes forvaltning. Denne kan heller ikke blande seg i forvaltningssaker som er under behandling i Folketinget.Tamil-saken er et eksempel på en sak som ble behandlet i Folketinget. Dette gjorde det umulig for ombudsmannen å gå inn i saken. Han kan heller ikke uttale seg om forhold i den private sektor. Dette gjelder virksomheter, privatiserte offentlige institusjoner etc. Herutover kan avgjørelser ved domstolene heller ikke påklages til ombudsmannen. Domstollignende organer – det vil si nevnder som i deres prosedyre minner om en domstol – kan heller ikke påklages til ombudsmannen. Til slutt er denne også inkompetent overfor Flygtningenævnet, Valgbarhedsnævnet, valgrettsnevnder og fredningsnevnder.

 Klage til ombudsmannen 
Det finnes regler for hvem som kan klage til Folketingets Ombudsmand. Det finnes også en rekke kriterier som skal være oppfylt for at det er mulig å klage. Ombudsmannsloven sier at enhver kan klage til ombudsmannen.Lov nr. 473 av 12. juni 1996 § 13 første ledd første punktum Dette «enhver» omfatter også utenlandske statsborgere. Derutover skal klage være navngitt, og den skal være avgitt senest år etter at avgjørelsen er truffet.Lov nr. 473 av 12. juni 1996, § 13 For at ombudsmannen velger å akseptere en klage,Lov nr. 473 av 12. juni 1996 § 16 første ledd første pkt. skal klageren ha uttømt alle administrative klagemuligheter. Det vil si at denne skal ha klaget til den øverste myndighet.Lov nr. 473 av 12. juni 1996 § 14

 Ombudsmannsundersøkelser 
Ovenfor beskrives det en situasjon hvor en borger klager til ombudsmannen. Imidlertid kan ombudsmannen også på eget initiativ iverksette en undersøkelse.Lov nr. 473 av 12. juni 1996 § 17 første pkt. Innenfor justerminologien kalles dette for ex officio. De ovennevnte kriterier beskrevet gjelder ikke her.

 Eksempel: Kritikk av ansettelsesforløp i København kommune, 2010 
Som følge av presseomtale velger Folketingets Ombudsmand å undersøke ansettelsesprosedyrer i Købehavn kommune. Flere av de nyansatte kommer fra Socialdemokraterne. Her kommer han frem til at forvaltningen på rådhuset ikke har overholdt formelle regler i forbindelse med ansettelser.Ekstra Bladet – Ombudsmanden frikender Frank JensenEtter alminnelige forvaltningsrettslige grunnsetninger kan det ved bedømmelsen av søkere til stillinger i den offentlige forvaltning kun legges vekt på hensyn som kan anses for saklige for så vidt gjelder den pågjeldende stilling. Se Karsten Revsbech, Forvaltningspersonalet, 2. utgave (2009), s. 27 flg., og Kaj Larsen m.fl., Forvaltningsret, 2. utgave (2002), s. 206 ff. http://www.ombudsmanden.dk/nyt_og_presse/alle/Ansaettelser_i_Koebenhavns_Kommune/AnsttelseriOverborgmesterenssekretariat.pdf/ Derimot frikjennes borgermester Frank Jensen.

 Reaksjonsmuligheter 
Folketingets Ombudsmand har forskjellige reaksjonsmuligheter. Han kan komme med en uttalelse, som hvert år blir samlet i Folketings Ombudsmandsberetning.Lov nr. 473 av 12. juni 1996 § 11Ombudsmandens beretning  Han kan videre påpeke mangler som bør rettes. Til sist kan han anbefale fri rettshjelp.Lov nr. 473 av 12. juni 1996 § 25

 Referanser 


 Eksterne lenker 


Ombudsmand
Kategori:Ombudsmenn
Kategori:Organisasjoner etablert i 1954
Kategori:1954 i Danmark